Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 มี.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 4.33 จุด (-0.24%) ปิดภาคเช้าที่ 1,798.25 จุด ด้วยมูลค่าการซื้อขาย 40,854.39 ล้านบาท
Most Positive Impact: PTT (+2.27 จุด), ADVANC (+0.59 จุด), CPN (+0.56 จุด)
Most Negative Impact: MAKRO (-2.51 จุด), CPALL (-2.0 จุด), KBANK (-1.43 จุด)
แนวโน้มตลาดบ่าย
SET Index วันนี้ถูกถ่วงด้วยกลุ่มธนาคาร จากประเด็นความกังวลผลประกอบการของกลุ่มจะลดลงหลังมีการยกเลิกเก็บค่าธรรมเนียมการโอนข้ามเขต ข้ามธนาคาร และการชำระบิลต่างๆ
KS Research มีมุมมองต่อเรื่องนี้จะไม่มีผลต่อประมาณการและมูลค่าพื้นฐาน เนื่องจากเป็นสิ่งที่ธนาคารส่งสัญญาณมาตั้งแต่ต้นอยู่แล้ว อีกทั้งการยกเลิกค่าธรรมเนียมจะทำให้เกิดการทำธุรกรรมออนไลน์มากขึ้น ซึ่งจะเป็นการเพิ่มโอกาสที่ธนาคารจะขยายธุรกิจด้าน E-Commerce ผ่าน Mobile Banking ได้มากขึ้นถือเป็นปัจจัยบวกในระยะยาว
มองการปรับลดลงของธนาคารเป็นโอกาสในการเข้าเก็บเพิ่ม เลือก BBL เป็น Top Pick กลุ่ม
วันนี้ติดตามการรายงานสต็อกน้ำมันดิบของ EIA โดยตลาดคาดสต็อกจะลดลง 1.62 ล้านบาร์เรล (สัปดาห์ก่อนหน้าลดลง 2.022 ล้านบาร์เรล) หากเป็นไปตามที่ตลาดคาด ถือเป็นปรับลดลง 6 สัปดาห์ติดต่อกัน ตั้งแต่ 14 ก.พ. เชื่อว่าราคาน้ำมันดิบจะตอบรับเชิงบวกและปรับเพิ่มขึ้นสู่ 68 เหรียญต่อบาร์เรล
KS Research ประเมินปริมาณสต็อกน้ำมันดิบมีแนวโน้มปรับตัวลดลง (มองว่าจะลดลงตามตลาดคาด) จากความต้องการใช้น้ำมันในสหรัฐฯที่สูงขึ้นหลังโรงกลั่นทยอยกลับมาดำเนินการหลายแห่งจนทำให้กำลังการกลั่นของสหรัฐฯ ปรับตัวเพิ่มขึ้นมาแตะระดับสูงสุดในรอบ 2เดือน ขณะที่การนำเข้าน้ำมันดิบยังจำกัด ซึ่งจะส่งผลให้สต็อกน้ำมันลดลงต่อเนื่อง
KS Research มีมุมมองต่อราคาน้ำมันยังมีปัจจัยบวกอีกหลายด้านทั้งความร่วมมือในการลดกำลังการผลิตของกลุ่ม OPEC และ Non OPEC ซึ่งจะเปลี่ยนวิธีมาเป็นข้อตกลงระยะยาว 10-20 แทนข้อตกลงแบบปีต่อปีในปัจจุบัน รวมไปถึงสถานการณ์ตึงเครียดระหว่างซาอุดิอาระเบียและอิหร่านที่มีมากขึ้น ทั้งนี้ KS Research ยังคงเลือก PTTEP เป็น Top Pick กลุ่ม
แนะนำ PTTEP PTTGC BBL
Alternative Trading:
SET50 Futures : S50M17 สถานะ Long ที่ 1,183 จุด ถือต่อโดยมีเป้าหมายทำกำไรที่ 1,200 จุด